Diari Oficial de la Generalitat Valenciana


Sumari del DOGV 4705, del 04-03-2004 (2004/1790)

Convocatòria per a la provisió en propietat, mitjançant el sistema selectiu d'oposició lliure, d'una plaça d'economista, pertanyent a l'Oferta Pública d'Ocupació púlica de l'any 2003.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1790


Data del document
:   19-01-2004

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * oferta d'ocupació
    * concurs administratiu
    * administració local
    * ciència econòmica

Convocatòria per a la provisió en propietat, mitjançant el sistema selectiu d'oposició lliure, d'una plaça d'economista, pertanyent a l'Oferta Pública d'Ocupació púlica de l'any 2003. [2004/1790]
  
En compliment de l'acord adoptat per la Comissió municipal de Govern el 5 de desembre de 2003, es publica la convocatòria de l'oposició lliure per cobrir amb personal funcionari de carrera una plaça d'economista, segons les bases següents:
  
Base primera
  
1. Objecte de la convocatòria. És objecte de la present convocatòria el proveïment en propietat, mitjançant el sistema selectiu d'oposició, d'una plaça d'economista, pertanyent a l'Oferta Pública d'Ocupació de l'any 2003. L'esmentada plaça està enquadrada en l'escala d'administració especial, subescala A) tècnics, classe a) tècnics superiors, dotada amb el sou corresponent al grup A, dues pagues extraordinàries, triennis i altres emoluments que pertoquen segons la legislació vigent i els acords municipals.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'edictes de la corporació i se n'inserirà un extracte al Boletín Oficial del Estado.
  
Base segona
  
2. Condicions dels aspirants. Per a prendre part en l'oposició caldrà:
  
2.1.1 En funció de la nacionaltitat podran participar en les proves:
  
a) Els espanyols.
  
b) Els nacionals d'un Estat membre de la Unió Europea o nacionals d'aquells Estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.
  
També hi podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a les seues expenses.
  
Aquest darrer benefici serà igualment d'aplicació a familiars de nacionals d'altres estats, quan així estiga previst als tractats internacionals celebrats per la Comunitat Europea i ratificats per Espanya.
  
2.1.2. Tenir complits 18 anys d'edat.
  
2.1.3. Tenir el títol de llicenciat en Ciències Econòmiques i Empresarials o complir les condicions requerides a fi d'obternir-lo, a la data en què acabe el termini de presentació d'instàncies.
  
2.1.4. Tenir la capacitat física i psíquica suficient per al normal exercici de la funció.
  
2.1.5. No trobar-se inhabilitat penalment per a l'exercici de funcions públiques.
  
Els aspirants estrangers, no han d'haver estat objecte de cap sanció disciplinària o condemna legal que impedesca, a l'Estat d'on són, l'accés a la funció pública.
  
2.1.6. No haver estat separat, mitjançant expedient disciplinari, del servei de cap de les administracions públiques.
  
2.2 Estrangers. Acreditació de la nacionalitat i relació de parentiu.
  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst a l'apartat 2.1.1.b), paràgraf segon, el vincle de parentiu i, si escau, el fet de viure a expenses o estar a càrrec del nacional d'un estat membre de la Unió Europea amb qui es tinga l'esmentat vincle
  
2.3. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data de finalització del termini de presentació d'instàncies.
  
Base tercera
  
3. Instàncies.
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. En aquest cas, haurà d'estampar-se en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.
  
3.2. Minusvàlids.
  
Els aspirants amb minusvalideses hauran de fer constar tal extrem en llur sol·licitud en què expressaran la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 17,80 euros en concepte de taxes per drets d'examen.
  
Aquestes taxes es faran efectives, directament o mitjançant transferència, al compte denominat ?Taxa inscripció proves selecció- de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent:
  
2090 0006 14 8097569577
  
Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa
  
Per tal d'obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els deu dies següents a la finalització del termini d'admissió de sol·licitud, mitjançant instància a què acompanyarà llavors l'esmentada certificació.
  
El fet de no presentar aquesta certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
Base quarta
  
4. Admissió d'aspirants.
  
4.1. Relació d'aspirants.
  
Finalitzat el termini reglamentari de presentació de sol·licituds, la Presidència de la Corporació farà pública la llista provisional d'aspirants admesos i exclosos al Butlletí Oficial de la Província i al tauler d'edictes de la Secció de Personal. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista defintiva, que es farà pública en la forma assenyalada.
  
4.2. Seran causes d'exclusió, ultra les ja assenyalades:
  
No reunir cap dels requisits a què es refereix la base segona.
  
L'omissió de la firma en la sol·licitud.
  
L'omissió en la sol·licitud del número de DNI.
  
Base cinquena
  
5. Tribunal qualificador. La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President:
  
El de la Corporació o membre d'aquesta en qui delegue.
  
Vocals:
  
Un representant de l'administració del Consell de la Comunitat Valenciana.
  
Un regidor del Partit Popular.
  
Tres tècnics superiors de l'àrea d'Hisenda i Foment.
  
Un representant del Servei de Recursos Humans.
  
Un funcionari de carrera, a proosta de la representació sindical
  
Secretari:
  
El de la corporació o funcionari en qui delegue.
  
5.2. Suplents.
  
El Tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del Tribunal i dels seus assessors es farà pública al Butlletí Oficial de la Província i al tauler d'edictes de la corporació.
  
La publicitat de la seua composició nominal es verificarà almenys un mes ans del començ de la celebració de les proves.
  
5.4. Constitució i actuació.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria haguessen dut a terme treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista a l'article 21 de l'esmentada llei.
  
5.7. De l'absència del president.
  
Si un cop constituït el tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
Base sisena
  
6. Començament i desenvolupament de les proves.
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra F.
  
L'aspirant acudirà a les proves provist del DNI perquè, en qualsevol moment de la realització de l'exercici, puga ser comprovada la seua identitat.
  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la inassistència a aquestes, tot i que això es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.
  
6.2. Dates d'examen.
  
Un mes ans de començar els exercicis es faran públics al Butlletí Oficial de la Província el dia, l'hora i el local en què hauran de celebrar-se.
  
Al final de cada exercici el tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'aquest, si es tracta del mateix exercici, o de quaranta-huit hores si es tracta d'un nou exercici.
  
Entre la finalització d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals. Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.
  
Base setena
  
7. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenyala:
  
7.1.1. Primer. Obligatori, eliminatori i qualificable de 0 a 10 punts.
  
Resolució d'un qüestionari de 200 preguntes amb 4 opcions de resposta cascuna d'elles, de les quals només una serà vàlida, sobre el contingut del conjunt del temari de l'annex I de la convocatòria i sobre les funcions del lloc (Annex II), de dificultat adequada a la categoria del lloc.
  
Seran penalitzades les respostes errònies.
  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el tribunal declaràs invalidades per causes justificades.
  
7.1.2. Segon. Obligatori, eliminatori i qualificable de 0 a 10 punts.
  
Desenvolupament per escrit de tres temes, triats a l'atzar, dels compresos en el temari de l'Annex I de la convocatòria, de la part de matèria específica. S'exclou la part de Cultura Organitzativa.
  
Temps màxim: tres hores.
  
7.1.3. Tercer. Obligatori, eliminatori i qualificable de 0 a 10 punts.
  
Realització d'un o més supòsits pràctics relacionats amb les funcions pròpies del lloc de treball (Annex II de la convocatòria).
  
7.1.4. Quart. Valencià. Obligatori, no eliminatori i qualificable de 0 a 1 punt.
  
Demostrar coneixements orals de valencià de nivell elemental.
  
7.2 Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans per a la realització de les proves. A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.
  
7.3. Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
Base huitena
  
8. Qualificació de les proves selectives
  
8.1. Qualificació.
  
Els membres del tribunal qualificaran els exercicis eliminatoris amb puntuació de 0 a 10 punts els quatre primers exercicis. Seran eliminats els aspirants que no assolesquen un mínim de 5 punts en cascun d'ells. El quart exercici és obligatori i qualificable i de 0 a 1 punt.
  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquell. Hom hi negligirà les dues puntuacions extremes ?la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.2. Publicitat.
  
Les qualificacions de cada exercici es faran públiques al tauler d'edictes del Servei de Recursos Humans el mateix dia en què siguen acordades.
  
8.3. Qualificació definitiva.
  
L'ordre de qualificació definitiva serà el resultant de la suma total de punts obtinguts en les proves realitzades.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat realitzats. Si persistís l'empat es dirimirà atenent els cognoms dels aspirants afectats, per aplicació de l'ordre alfabètic, que s'iniciarà per la lletra ?F?, determinada en el sorteig dut a terme quan esqueia (BOP 29/07/2003).
  
Base novena
  
9. Relació d'aprovats, presentació de documents i nomenament.
  
9.1. Relació definitiva d'aspirants aprovats.
  
Resoltes les possibles al·legacions i correccions, si n'hi hagués, el tribunal dictarà resolució i fixarà la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El tribunal elevarà la citada relació a la Presidència de la corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en les proves s'exigeixen en la base segona, que són:
  
9.2.1. Fotocòpia del Document Nacional d'Identitat acompanyada de l'original per a la seua compulsa.
  
Els aspirants estrangers aportaran documentació acreditativa de llur edat i de llur identitat, en fotocòpia acompanyada de l'original per a la seua compulsa.
  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa) del títolde llicenciat en Ciències Econòmiques i Empresarials. Si aquests documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia ni defecte físic ni psíquic que impedesca el normal exercici de la funció, que serà expedit pel Gabinet Mèdic d'Empresa. Aquest sotmetrà l'aspirant a totes les proves de determinació que considere convenients.
  
9.2.4. Certificat de no trobar-se inhabilitat penalment per a l'exercici de funcions públiques.
  
Els estrangers, document acreditatiu de no haver estat objecte de cap sanció disciplinària o condemna penal que impedesca, a l'Estat d'on són, l'accés a la funció pública.
  
9.2.5. Declaració jurada de no haver estat separat, mitjançant expedient disciplinari, de qualsevol Administració o ocupació pública.
  
Així mateix, presentaran declaració de compatibilitat i de no percepció d'havers passius.
  
9.3. Exempcions.
  
Els opositors que tenen la condició de funcionaris públics o de personal laboral al servei de l'Ajuntament d'Elx, estan exempts de justificar les condicionsi els requisits que ja tinguessen anteriorment acreditats davant d'aquest.
  
9.5. Pèrdua del dret al nomenament.
  
Si durant el termini assenyalat, llevat de causes de força major, els aspirants no presentassen la documentació o presentant-la no reunissen els requisits exigibles o incorreguessen en falsedat, no podran ser nomenats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per aquestes causes no siguen ocupades.
  
9.6. Presa de possessió.
  
Un cop aprovada la proposta per l'Alcaldia, els opositors nomenats hauran de prendre possessió durant el termini de trenda dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.
  
9.7. Jurament o promesa.
  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/79, de 5 d'abril (BOE 06/04/1979).
  
Base desena
  
10. Incidències. El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
Base onzena
  
11. Facultat de l'Alcaldia. El Sr. alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
Base dotzena
  
12. Impugnació de la convocatòria.
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
Concretament, contra les qualificacions del tribunal a partir de la publicació d'aquestes, els aspirant podran presentar:
  
- Dins del termini de quaranta-huit hores, les reclamacions o al·legacions que estimen oportunes, que seran resoltes pel mateix tribunal.
  
- Dins del termini d'un mes, recurs d'alçada, que serà resolt pel president de la corporació.
  
Base tretzena
  
13. Legislació aplicable. En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 33/99 de 9 de març, del Govern Valencià.
  
ANNEX I
  
Programa de temes de l'oposició lliure per a cobrir en propietat una plaça d'economista
  
Grup I. Matèries comunes
  
Tema 1. L'Estat. Concepte. Elements. Formes d'Estat.
  
Tema 2. La Constitució espanyola de 1978. Principis generals.
  
Tema 3. La Corona. El Poder legislatiu.
  
Tema 4. El Govern. Administració de l'Estat.
  
Tema 5. Organització territorial de l'Estat. Els estatuts d'autonomia: significat d'aquests. Especial referència a l'Estatut d'Autonomia de la Comunitat Valenciana.
  
Tema 6. El Poder judicial.
  
Tema 7. L'acte administratiu. Concepte. Elements de l'acte administratiu.
  
Tema 8. Principis generals del procediment administratiu. Normes reguladores. Fases. Dimensió temporal del procediment administratiu. Dies i hores hàbils; còmput de terminis. Recepció i registre de documents.
  
Tema 9. Fases del procediment administratiu general. Comunicacions i notificacions. El silencia administratiu.
  
Tema 10. La teoria de la invalidesa de l'acte administratiu: actes nuls i anul·lables.
  
Tema 11. Sotmetiment de l'administració a la llei i al dret. Fons del Dret Públic. La llei: les seues classes.
  
Tema 12. La responsabilitat de l'administració Pública.
  
Tema 13. La Funció Pública local i la seua organització.
  
Tema 14. Drets i deures dels funcionaris públics locals. Incompatibilitats. Règim disciplinari. Seguretat Social.
  
Tema 15. Règim local espanyol. Principis constitucionals.
  
Tema 16. El municipi. Organització municipal. Competències.
  
Tema 17. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.
  
Tema 18. Hisendes locals: classificació dels ingressos. Ordenances fiscals-
  
Grup II. Matèries específiques
  
Tema 19. El dret financer. Concepte i contingut. El dret financer com a ordenament de la Hisenda pública. El dret financer en l'ordenament jurídic i en la ciència del dret.
  
Tema 20. Les fonts del dret financer. Els principis de jerarquia i competència. La Constitució. Els tractats internacionals. La llei. El decret-llei. El decret legislatiu. El reglament. Altres fonts del dret financer.
  
Tema 21. Els principis constitucionals del dret financer. Principis relatius als ingressos públics: legalitat i reserva de llei, generalitat, capacitat econòmica, igualdad, progressivitat i no confiscatorietat. Principis relatius a les despeses públiques: legalitat i equitat, eficàcia, eficiència i economia en la programació i execució de les despeses públiques.
  
Tema 22. Aplicació del dret financer. Eficàcia de les normes en el temps. La interpretació de les normes financeres.
  
Tema 23. El Tribunal de Comptes.
  
Tema 24. El sistema tributari espanyol. Distribució de les distintes figures entre els distints nivells d'hisendes: estatal, autonòmica i local. Funcions dins de les distintes figures tributàries. Relació entre els principals impostos
  
Tema 25. L'impost sobre la Renda de les Persones Físiques. Fet imposable. Exempcions. Subjectes passius. Base imposable. Deute tributari. Tributació dels no residents. Gestió de l'impost. Impost sobre el patrimoni.
  
Tema 26. L'impost de Societats. Fet imposable. Subjectes passius i exempcions. Base imposable. Deute tributari. Tributació de no residents. Règims especials. Gestió de l'Impost.
  
Tema 27. L'impost de successions i donacions. Fet imposable i exempcions. Subjectes passius. Base imposable. Deute tributari. Gestió de l'Impost.
  
Tema 28. L'impost sobre transmissions patrimonials i actes jurídics documentats. Estructura. Àmbit d'aplicació. Exempcions. Gestió de l'Impost. Fet imposable. Subjectes passius. Base imposable. Deute tributari.
  
Tema 29. L'Impost sobre el Valor Afegit. Naturalesa i àmbit d'aplicació. Fet imposable. Guany. Exempcions. Subjectes passius i responsables: obligacions d'aquests. Base imposable. Tipus de gravamen. Deduccions i devolucions. Règims especials. Gestió de l'Impost.
  
Tema 30. Principis generals de l'ordre tributari. Normes tributàries. Principis generals. Aplicació de les normes.
  
Tema 31. Els tributs. Classes de tributs. El fet imposable. El subjecte passiu. La base. El deute tributari. Infraccions i sancions tributàries.
  
Tema 32. La gestió tributària: els òrgans administratius. La col·laboració social en la gestió tributària. Las liquidacions tributàries. La recaptació. La inspecció de tributs. Revisión dels actes en via administrativa. Disposicions generals. Actuacions inspectores. Documentació de les actuacions inspectores.
  
Tema 33. Devolució d'ingressos indeguts de naturalesa tributària. Principis generals. Procediment per al reconeixement del dret a la devolució. Execució de la devolució. Disposicions complementàries.
  
Tema 34. Taxes i preus públics. Disposicions generals. Taxes: normes generals. La relació juridicotributària de la taxa. Gestió i liquidació de les taxes. Preus públics.
  
Tema 35. Principis generals del pressupost. Règim de la Hisenda pública. Pressupostos generals de l'Estat.
  
Tema 36. Intervenció. Operacions financeres. Tresor Públic.
  
Tema 37. Comptabilitat pública. Responsabilitats.
  
Tema 38. Les bases del procediment economicoadministratiu. Procediments en les reclamacions economicofinanceres.
  
Tema 39. Drets i garanties dels contribuents.
  
Tema 40. Disposicions generals de la recaptació. Extinció dels deutes.
  
Tema 41. Procediment de recaptació en període voluntari. Procediment de recaptació en via de constrenyiment.
  
Tema 42. Recursos administratius, ingressos al Tresor, responsabilitats i altres normes generals.
  
Tema 43. Sistema de finançament autonòmic a Espanya. La Llei Orgànica de finançament de les Comunitats Autònomes. Principis rectors del sistema de finançament autonòmic. Els recursos financers de les Comunitats Autònomes. El Consell de Política Fiscal i Financera.
  
Tema 44. Les garanties del crèdit tributari.
  
Tema 45. La comprovació i la liquidació en el procediment de gestió tributària.
  
Tema 46. Anàlisi i interpretació dels estats comptables de les administracions públiques.
  
Tema 47. Les Hisendes locals a Espanya. Principis constitucionals. El règim jurídic de les Hisendes locals. Incidència estatal i autonòmica en l'autonomia financera local. Les Hisendes locals. Àmbit d'aplicació. Recursos de les hisendes locals.
  
Tema 48. Recursos dels municipis. Recursos de les províncies. Recursos d'altres entitats locals. Règims especials.
  
Tema 49. Pressupost de les entitats locals. Àmbit d'aplicació. Contingut i aprovació dels pressupostos. Crèdits del pressupost de despeses. Execució i liquidació.
  
Tema 50. La Instrucció de Comptabilitat de l'administració local. El sistema de comptabilitat de l'administració local. Documents i llibres de la comptabilitat de l'administració local.
  
Tema 51. Operacions comptables de la comptabilitat de l'administració local. Operacions en altres estructuras comptables del sistema. Comptabilitat de les operacions comercials. Estats a retre i informació a subministrar.
  
Tema 52. El control intern de l'activitat economicofinancera de les entitats locals i les entitats que en depenen. La funció interventora. Àmbit subjectiu, àmbit objectiu i modalitats. Especial referència a les objeccions.
  
Tema 53. Els controls financers, d'eficàcia i d'eficiència: àmbit subjectiu, àmbit objectiu, procediments i informes. L'auditoria com a forma de l'exercici del control financer. Les normes d'auditoria al sector públic.
  
Tema 54. El control extern de l'activitat economicofinancera del sector públic local. La fiscalització de les entitats locals pel Tribunal de Comptes i els òrgans del control extern de les comunitats autònomes. Las relacions del Tribunal de Comptes i els òrgans del control extern de les comunitats autònomes.
  
Tema 55. La tresoreria de les entitats locals: règim jurídic. El principi de la unitat de caixa. Funcions de la tresoreria. Organizació. Situació dels fons: la caixa i els comptes bancaris. La realització dels pagaments: prelació, procediment i mitjà de pagament. L'estat de conciliació.
  
Tema 56. La planificació financera. El pla de tresoreria i el pla de disposició de fons. La rendibilització dels excedents de tresoreria. Les operacions de tresoreria. El risc dels tipus d'interès en les operacions financeres.
  
Tema 57. L'activitat administrativa de foment en l'àmbit local: les tècniques subvencionals i el principi de legalitat tributària.
  
Tema 58. Operacions de préstec/crèdit en les entitats locals con les distintes lleis de contractes administratius.
  
Tema 59. La tributació internacional sobre els negocis en l'àmbit local: un heterogeni marc d'imposició.
  
Tema 60. La comptabilitat del règim comptable de les Hisendes locals al Pla General de Comptabilitat Pública: principals modificacions.
  
Tema 61. Corporacions Locals i Impost sobre el Valor Afegit: algunes qüestions noves.
  
Tema 62. L'estat del resultat pressupostari i l'equilibri pressupostari en el context de les entitats locals.
  
Tema 63. La intervenció crítica o prèvia com a moment de la funció interventora en les entitats locals.
  
Tema 64. La intervenció dels contractes crediticis als ajuntaments. Anàlisi de la liquidesa en les entitats locals.
  
Tema 65. El control de la gestió economicofinancera i pressupostària de les entitats locals. La nova organització territorial de l'Estat. El sector públic local. Tutela financera. Control intern. Control extern
  
Tema 66. Els sistemes de capitalització: capitalització simple i capitalització composta. Els sistemes de descompte: descompte simple i descompte compost. Equivalència entre els sistemes de capitalització i descompte.
  
Tema 67. Rendes. Rendes discretes constants. Rendes discretas variables en progressió aritmètica i en progressió geomètrica.
  
Tema 68. Operacions financeres de constitució de capitales con imposicions prepagables y pospagables. Casos particulars.
  
Tema 69. Operacions financeres de amortització. Métodos particulares de amortització con interessos postpagables. Mètodes d'amortització amb interessos prepagables.
  
Tema 70. Compravenda de préstecs. Valor financer del préstec. Valor financer de l'usdefruit. Valor financer de la nua propietat.
  
Tema 71. Redits mitjans de les operacions financeres. Operacions financeres amb operacions financeres complementàries.
  
Tema 72. Emprèstits normals o purs amb pagament periòdic d'interessos postpagables. Emprèstits normals o purs amb pagament periòdic d'interessos acumulats. Les característiques comercials dels emprèstits. Característiques comercials bilaterals i unilaterals.
  
Tema 73. Finançament de projectes. Estructures i parts intervinents. Definició de riscs. Fonts de finançament del projecte.
  
Tema 74. Els financers del sistema econòmic.
  
Tema 75. El Banc d'Espanya. Funcions del Banc d'Espanya. La unió monetària europea. L'euro i els mercats financers.
  
Tema 76. Cash-flow. Nocions generals. Mesuratge i previsió del cash-flow. Preparació de les previsions de tresoreria a curt termini. Preparació de les previsions de tresoreria a llarg termini.
  
Tema 77. Formació del tipus d'interès. El tipus d'interès. Actius sense risc. El deute públic. Estructura temporal dels tipus d'interès. Actes amb risc. Els mercants del rating. La TIR: la seua utilització en l'anàlisi.
  
Tema 78. Risc en l'activitat financera. Risc econòmic i risc financer. Gestió de risc. Exposició al risc de tipus d'interès.
  
Tema 79. Swaps de tipus d'interès. Mecànica operativa dels swaps de tipus d'interès. Liquidació dels swaps de tipus d'interès. Valoració d'un swap de tipus d'interès.
  
Tema 80. Acords sobre tipus d'interès futurs (FRAs). Definició. Obligacions de contractants, terminis i mercats. Operativa dels contractes FRAs. Liquidació dels contractes. Estratègies amb FRAs.
  
Tema 81. La Planificació, organització i avaluació d'unitats organitzatives, programes i projectes.
  
Tema 82. Planificació i racionalizació de recursos.
  
Tema 83. La direcció per objectius.
  
Tema 84. Motivació i treball en equip.
  
Tema 85. Les noves tecnologies: relació d'aquestes i impacto en l'àmbit de l'exercici professional.
  
Cultura organitzativa:
  
Tema 86. Salut laboral I.
  
Tema 87. Salut laboral II. Condicions de seguretat de caràcter general. Riscs específics vinculados a les funcions administratives i prevenció d'aquests.
  
Tema 88. Cultura participativa.
  
Tema 89. L'atenció al ciutadà.
  
Tema 90. La qualidad a l'administració pública.
  
ANNEX II
  
Funcions essencials del lloc d'economista
  
1. Implementar i gestionar plans, programes i projectes de treball relacionats amb el seu àmbit competencial i unitat.
  
2. Gestionar els processos relacionats amb el seu àmbit de competència i unitat.
  
3. Mantenir relació de coordinació tant amb entitats públiques i privades, així com amb d'altres departaments municipals relacionats amb les funcions i processos de la seua unitat.
  
4. Redactar informes, estudis, memòries, etc., així com assessorar, informar i formar en tots aquells assumptes relacionats amb la seua competència professional i unitat.